Komornik
<s>Komornik (od latinskog camera=soba) je čovjek u službi monarha, moćnijeg feudalca ili crkvenog prelata (poput pape), koji se bavi njegovim privatnim potrebama i može slobodno ulaziti u njegove odaje, dakle sobar od velikog povjerenja.</s>

<s>Historija</s>

<s>Historija tog zanimanja ima korjenje u - cubiculariusima, sobarima eunusuma rimsko-bizantskih careva.</s>

<s>Komornik je na dvoru ranog srednjeg vijeka bio zapravo rizničar, zadužen za primanje i isplatu novca koji se čuvao u kraljevoj spavaćoj sobi.</s><s>On je uz kancelara, koji je najčešće bio svećenik zadužen za pisanje i stavljanje pečata na povelje bio najviši funkcioner na dvoru.</s>

<s>Komornici su ispočetka vodili brigu o svim monarhovim primanjima od ubiranja poreza i carina po domenama do prihoda od sudovanja i vodili njegov dvor.</s><s>Počevši od 13. vijeka počela se razdvajati imovina samog kralja od imovine monarhije (države) pa je i funkcija komornika dobijala sve više ceremonijalnu ulogu.</s>

<s>Kao ličnost od najvišeg povjerenja obično je bio nagrađivan visokom plemićkom titulom (ili svećeničkom), najčešće je bio i kraljev miljenik.</s>

<s>Papin komornik kamerlengo imao je velike prerogative, jer je raspolagao svim njegovim prihodima.</s><s>Počevši od 17. vijeka njegova insignija je srebrni ključ kojim je mogao otvarati sve papine odaje.</s>

<s>Komornike su imale i srednjovjekovne komune, to je bio činovnik koji se brinuo o financijama i imovini komune, zadužen za naplatu poreza, carina i svih ostalih davanja iz kojih se punila riznica (budžet) komune.</s>

<s>Komornicima su se nazivali i neki drugi gradski činovnici, poput onih koji su vodili prodaju soli i onih koji su na tržnicama vodili brigu o vaganju i mjerama.</s>

<s>U Srednjovjekovnoj Bosni komornik je pored tog što je bio kraljev rizničar bio i upravitelj kovnice i utjerivač svih prihoda kraljevine.</s>

<s>Po Bosni, Dubrovačkoj Republici, crnogorskom primorju i Srbiji za istu službu koristio se izraz kaznac ili stavilac.</s>

<s>I danas brojne monarhije imaju komornike, na britanskom dvoru je to - Lord chamberlain, koji ima genezu iz normanskih vremena.</s><s>Njegova dužnost je danas uglavnom ceremonijalne prirode, on organizira kraljevska vjenčanja, krštenja i sprovode, osim monarhovog, što je dužnost Earla maršala.</s><s>Pored tog je zadužen za sve državne ceremonije, poput posjeta stranih državnika i vodi brigu o kraljevskim rezidencijama u Dvorcu Windsor i Palači St.</s><s>James.</s>

<s>Izvori</s>

<s>Vanjske veze</s>

<s>Ciambellano 
 Komornik</s>

<s>Titule
Srednji vijek</s>

